Lēmuma projekts

*(satur ierobežotas pieejamības*

*informāciju – personas kodu*)

**Par atļauju Ilzei KALNIŅAI savienot amatus**

Izskatot Alūksnes novada pašvaldības Zemes lietu komisijas locekles Ilzes KALNIŅAS iesniegumu par amatu savienošanu ar nekustamā īpašuma speciālista amatu sabiedrībā ar ierobežotu atbildību “Alūksnes nami” (reģistrācijas Nr. 40003410625) un ar saimniecisko darbību – juridisko pakalpojumu sniegšanu, individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam, reģistrēts Alūksnes novada pašvaldībā 15.03.2023. ar Nr. ANP/1- 42/23/992,

konstatējot, ka minēto amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

ņemot vērā likuma “Par interešu konflikta novēršanu valsts amatpersonu darbībā” (turpmāk – Likums) 6. panta pirmo un otro daļu, 8.1 panta piektās daļas 1. un 2. punktu, Pašvaldību likuma 10. panta pirmās daļas 21. punktu,

atļaut Ilzei KALNIŅAI (personas kods [..]) savienot Alūksnes novada pašvaldības Zemes lietu komisijas locekles amatu ar:

1. nekustamā īpašuma speciālista amatu sabiedrībā ar ierobežotu atbildību “Alūksnes nami” (reģistrācijas Nr.40003410625);
2. saimniecisko darbību – juridisko pakalpojumu sniegšanu, individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Saskaņā ar Administratīvā procesa likuma 76.panta otro daļu, šo administratīvo aktu var pārsūdzēt Administratīvajā rajona tiesā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.*